52. schôdza NR SR - 7.deň - B. popoludní
Dátum: 2026-06-03
Poslanec: Števulová, Zuzana (PS)
Druh vystúpenia: Vystúpenie v rozprave

Ja nebudem rozprávať nejako dlho, ale v prvom rade sa teda chcem vyjadriť k tretiemu čítaniu. Prepáčte, pani kolegyňa, chcem kolegov poslancov informovať, že hlasovať o tomto návrhu budeme až v ďalšom hlasovacom bloku. Nech sa páči, prebieha rozprava. Chcela by som teda pokračovať tým, že možno by tu nebol problém s tretím čítaním, keby sme si tu nezaviedli ako štandard, že každé hlasovanie z druhého do tretieho čítania je sprevádzané tým, že si odhlasujeme výnimku z rokovacieho poriadku a ideme do tretieho čítania ihneď. My tu ešte stále máme § 84 ods. 2, ktorý hovorí, že ak v druhom čítaní boli schválené pozmeňujúce a doplňujúce návrhy, tak tretie čítanie prebehne až na ďalší deň. Ale nám sa tu stalo štandardom, lebo poslanci sú leniví, nechce sa im dvakrát hlasovať v dvoch dňoch o tých istých zákonoch, že sa tretie čítanie odhlasuje ešte v ten jeden deň pri každom zákone a potom sa tu rozčuľujete, že my sa prihlasujeme, že si dovolíme prihlásiť do tretieho čítania a viesť tú rozpravu. To je podľa mňa nesprávne. Držme sa rokovacieho poriadku. Neodhlasujme si skracovanie tretieho čítania a potom nebude problém pri hlasovaní. To je moja rada. A teraz k obsahu tých pozmeňovacích a doplňujúcich návrhov. Chcem upozorniť, na čo sme upozorňovali v rozprave. Tento zákon má dve chyby. Prvá chyba je, že vychádza v ústrety Matúšovi Šutajovi Eštokovi, ktorý si nevie otvoriť elektronickú schránku a zhoršuje elektronickú Pozmeňovacích a doplňujúcich návrhov. Chcem upozorniť na to, na čo sme upozorňovali v rozprave. Tento zákon má dve chyby. Prvá chyba je, že vychádza v ústrety Matúšovi Šutajovi Eštokovi, ktorý si nevie otvoriť elektronickú schránku a zhoršuje elektronickú komunikáciu štátu, konkrétne súdov s účastníkmi. Pani poslanec, ja sekundu poprosím. Kolegovia, kolegyne, poprosím vás, keďže už nebudeme hlasovať, aby ste opustili rokovaciu sálu, tí, ktorí sa nechcete zúčastňovať diskusie, aby sme sa počuli navzájom. Ďakujem pekne. Nech sa páči, pani kolegyňa. Ďakujem. A mňa nekonečne mrzí, že ste ochotní toto dopustiť, že vlastne sa zhorší efektivita súdnych konaní len preto, že jeden minister si to tu vyloboval pre svoju vlastnú neschopnosť. Ešte horšia je tá druhá časť tohto zákona, to je transpozícia smernice o ochrane ľudí pred šikanóznymi žalobami, napríklad politikov. Myslím si, že Ministerstvo spravodlivosti vlastne oklamalo odbornú aj laickú verejnosť, pretože do medzirezortného pripomienkového konania predložili návrh tejto transpozície tak, aby sa vzťahovala aj na národné spory, čiže napríklad aj na také, ako včera prebehli v prípade pána Bárdyho a Fica, a vyšla z toho na podnet Úradu vlády, ktorý jediný si uplatnil tú pripomienku, úplná zmena tohto zákona, ktorý sa teraz vzťahuje už len na cezhraničné spory, a to je nesprávne a nemalo by to tak byť a je tak tomu len preto, že politici na najvyšších priečkach tejto krajiny chcú šikanovať novinárov, ktorí o nich kriticky píšu, a nechcú, aby títo novinári mali v súboji pred súdom voči nim ochranu, ktorá im prináleží. Ja verím, že raz Ústavný súd povie, že toto dvojaké posudzovanie prístupu k ochrane pred šikanóznymi žalobami je protiústavné, ale ideálne by bolo, ak by ste vy zajtra za toto nehlasovali, naozaj takéto návrhy by Ministerstvo spravodlivosti do parlamentu prinášať nemalo. Ďakujem. To je všetko, čo som chcela povedať. Faktickou poznámkou pán poslanec Pročko.